കോട്ടുവായ് - വിക്കിപീഡിയ

# കോട്ടുവായ്

### വിക്കിപീഡിയ, ഒരു സ്വതന്ത്ര വിജ്ഞാനകോശം.

| വിക്കിപീഡിയയുടെ ഗുണനിലവാരത്തിലും മാനദണ്ഡത്തിലും എത്തിച്ചേരാന്‍ ഈ ലേഖനം വൃത്തിയാക്കി എടുക്കേണ്ടതുണ്ട്‌. ഈ ലേഖനത്തെക്കുറിച്ച് കൂടുതല്‍ വിശദീകരണങ്ങള്‍ നല്‍കാനാഗ്രഹിക്കുന്നെങ്കില്‍ ദയവായി സംവാദം താള്‍ കാണുക.

കോട്ടുവായിടുന്നതിന്റെ ഒരു ചിത്രം

തലച്ചോറിനെ തണുപ്പിയ്‌ക്കാനുള്ള ശാരീരിക പ്രവര്‍ത്തനമാണ്‌ കോട്ടുവാ. ഒരു ശരാശരി കോട്ടുവാ ആറ്‌ സെക്കന്റാണ്‌ നീണ്ടുനില്‍ക്കുന്നത്‌. 55 ശതമാനം ആളുകളും അഞ്ചുമിനിറ്റ്‌ ഇടവേളവെച്ചാണ്‌ കോട്ടുവാ ഇടുന്നത്‌. കോട്ടുവായെ പറ്റി പലതരത്തിലുള്ള വിശ്വാസങ്ങളും കോട്ടുവായുടെ കാരണങ്ങളെപ്പറ്റി പല സിദ്ധാന്തങ്ങളും നിലവിലുണ്ടായിരുന്നു.

എന്നാല്‍ അടുത്തിടെയായി അല്‍ബനി സര്‍വ്വകലാശാലയിലെ ഗവേഷകര്‍ കോട്ടുവായ്‌ക്കുപിന്നിലെ രഹസ്യം കണ്ടെത്തി എന്ന അവകാശപ്പെട്ടു. അവരുടെ അഭിപ്രായപ്രകാരം നമ്മുടെ ശരീരം സ്വീകരിയ്‌ക്കുന്ന കലോറിയുടെ മൂന്നുഭാഗവും കത്തിച്ചുകളയുന്നത്‌ തലച്ചോറാണ്‌. ഈ പ്രവര്‍ത്തനം തുടര്‍ച്ചയായി നടത്തുമ്പോള്‍ തലച്ചോര്‍ ചൂടുപിടിയ്‌ക്കുന്നു. ഈ ചൂടില്‍നിന്നും തലച്ചോറിനെ തണുപ്പിക്കുകയാണ്‌ കോട്ടുവാ ചെയ്യുന്നത്‌.

ഓരോ തവണ കോട്ടുവാ ഇടുമ്പോഴും ശരീരത്തിലെ രക്തപ്രവാഹം വര്‍ദ്ധിയ്‌ക്കുകയും ശുദ്ധവായു ശരീരത്തില്‍ പ്രവേശിയ്‌ക്കുകയും ചെയ്യുന്നുവെന്നാണ്‌ ഇതിനെക്കുറിച്ച്‌ പഠിച്ച ആന്‍ഡ്ര്യൂ ഗല്ലപ്‌, ഗോഡന്‍ ഗല്ലപ്പ്‌ എന്നിവര്‍ കണ്ടെത്തിയത്‌. മാത്രമല്ല ഉറക്കം വരുന്നതിന്റെ ലക്ഷണമാണ്‌ കോട്ടുവാ എന്ന കാലങ്ങളായുള്ള വിശ്വാസത്തെയും ഇവര്‍ തിരുത്തുന്നു.കോട്ടുവാ ഉറക്കത്തെ പ്രോത്സാഹിപ്പിക്കുന്നില്ലെന്ന്‌ മാത്രമല്ല ഉറക്കം താമസിപ്പിക്കുകയും ചെയ്യുന്നുണ്ടെന്നാണ്‌ ഇവര്‍ പറയുന്നത്‌.

പൂച്ച കോട്ടുവായിടുന്നതിന്റെ ഒരു ചിത്രം

തണുത്ത രക്തം എത്തുമ്പോഴാണ്‌ തുടര്‍ച്ചയായി പ്രവര്‍ത്തിയ്‌ക്കുന്നതുമൂലം ചൂടുപിടിച്ച തലച്ചോറ്‌ തണുക്കുന്നത്‌. കോട്ടുവാ ഇടുമ്പോഴാണ്‌ തലച്ചോറിലേയ്ക്ക്‌ തണുത്ത രക്തം പ്രവേശിക്കുന്നത്‌. മാനസികമായ കഴിവിനെ നിലനിര്‍ത്താനും ഇത്തരത്തില്‍ തണുത്ത രക്തം തലച്ചോറില്‍എത്തേണ്ടതുണ്ട്‌. എവല്യൂഷണറി സൈക്കോളജി ജേണലിലാണ്‌ ഗവേഷകര്‍ ഇവരുടെ കണ്ടെത്തല്‍ പ്രസിദ്ധീകരിച്ചിരിക്കുന്നത്‌.

കോട്ടുവായെക്കുറിച്ച്‌ വളരെക്കുറച്ച്‌ പഠനങ്ങള്‍ മാത്രമേ നടന്നിട്ടുള്ളു. അതുകൊണ്ട്‌ തന്നെ മിക്കയാളുകള്‍ക്കും ഇതിന്‌ പിന്നിലെ കാര്യങ്ങളും അറിയില്ല. വളരെക്കാലമായി കോട്ടുവായെക്കുറിച്ച്‌ വെച്ചുപുലര്‍ത്തിപ്പോന്ന വിശ്വാസമാണ്‌ ഗവേഷകര്‍ തിരുത്തിയത്‌. ഇത്‌ രസകരമാണെന്നാണ്‌ ദില്ലി എഐഐഎംഎസിലെ ഡോക്ടര്‍ എച്ച്‌ എന്‍ മാലിക്ക്‌ പറയുന്നത്‌.[1]

## [തിരുത്തുക] ആധാരസൂചിക

1. ↑ കോട്ടുവാ വന്നോ? നിങ്ങളുടെ തലച്ചോര്‍ തണുത്തുകഴിഞ്ഞു

## [തിരുത്തുക] കുറിപ്പുകള്‍

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%95/%E0%B5%8B/%E0%B4%9F/%E0%B4%95%E0%B5%8B%E0%B4%9F%E0%B5%8D%E0%B4%9F%E0%B5%81%E0%B4%B5%E0%B4%BE%E0%B4%AF%E0%B5%8D.html"

സൂചികകള്‍: വൃത്തിയാക്കേണ്ട ലേഖനങ്ങള്‍ | അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Deutsch
- English
- Español
- Français
- Bahasa Indonesia
- עברית
- ქართული
- Lietuvių
- Nederlands
- 日本語
- ‪Norsk (bokmål)‬
- Polski
- Runa Simi
- Русский
- Simple English
- Suomi
- Svenska
- 中文